CELEX: 32011D0507
Language: sl
Date: 2011-08-16 00:00:00
Title: 2011/507/EU: Izvedbeni sklep Komisije z dne 16. avgusta 2011 o spremembi Odločbe 2005/382/ES o odobritvi metod za razvrščanje prašičjih trupov na Madžarskem (notificirano pod dokumentarno številko C(2011) 5746)

17.8.2011   
            
            
               SL
            
            
               Uradni list Evropske unije
            
            
               L 209/49
            
         IZVEDBENI SKLEP KOMISIJE
   z dne 16. avgusta 2011
   o spremembi Odločbe 2005/382/ES o odobritvi metod za razvrščanje prašičjih trupov na Madžarskem
   (notificirano pod dokumentarno številko C(2011) 5746)
   (Besedilo v madžarskem jeziku je edino verodostojno)
   (2011/507/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(m) v povezavi s členom 4 Uredbe,
   ob upoštevanju naslednjega:
   
               (1)
            
            
               Z Odločbo Komisije 2005/382/ES (2) je bila odobrena uporaba štirih metod za razvrščanje prašičjih trupov na Madžarskem.
            
         
               (2)
            
            
               Madžarska je navedla, da so se od sprejetja Odločbe 2005/382/ES enačbe in metode razvrščanja precej spremenile. Zato je treba posodobiti enačbo ene metode, zamenjati druge tri metode, dodati novo metodo in poenostaviti metode razvrščanja z uporabo samo ene merilne točke namesto sedanjih dveh merilnih točk.
            
         
               (3)
            
            
               Madžarska je zaprosila Komisijo za odobritev zamenjave enačb, ki se uporabljajo pri metodi „FAT-O-MEATER FOM S70 IN FAT-O-MEATER FOM S71“ za razvrščanje prašičjih trupov, in za odobritev štirih novih metod za razvrščanje prašičjih trupov na njenem ozemlju ter je v protokolu v skladu s členom 23(4) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (3) predložila podroben opis preskusa z razkosanjem, v katerem so navedeni načela, na katerih temeljijo te metode, rezultati preskusa z razkosanjem in enačbe, uporabljene za ocenjevanje deleža mesnatosti.
            
         
               (4)
            
            
               Preučitev navedene prošnje je pokazala, da so pogoji za odobritev navedenih metod za razvrščanje izpolnjeni. Zato je treba te metode za razvrščanje na Madžarskem odobriti.
            
         
               (5)
            
            
               Odločbo 2005/382/ES je zato treba ustrezno spremeniti.
            
         
               (6)
            
            
               Spremembe naprav ali metod ocenjevanja ne smejo biti dovoljene, če niso izrecno odobrene s sklepom Komisije.
            
         
               (7)
            
            
               Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Odločba 2005/382/ES se spremeni:
   
               1.
            
            
               člen 1 se nadomesti z naslednjim:
               „Člen 1
               Za razvrščanje prašičjih trupov na Madžarskem se v skladu s točko 1 oddelka B.IV Priloge V k Uredbi Sveta (ES) št. 1234/2007 (4) odobri uporaba naslednjih metod:
               
                           (a)
                        
                        
                           napravi, imenovani „Fat-O-Meater FOM S70“ in „Fat-O-Meater FOM S71“, in z njima povezane metode ocenjevanja, ki so podrobno opredeljene v delu I Priloge;
                        
                     
                           (b)
                        
                        
                           naprava, imenovana „Ultra FOM 300“, in z njo povezane metode ocenjevanja, ki so podrobno opredeljene v delu II Priloge;
                        
                     
                           (c)
                        
                        
                           naprava, imenovana „OptiScan-TP“, in z njo povezane metode ocenjevanja, ki so podrobno opredeljene v delu III Priloge;
                        
                     
                           (d)
                        
                        
                           naprava, imenovana „IM-03“, in z njo povezane metode ocenjevanja, ki so podrobno opredeljene v delu IV Priloge;
                        
                     
                           (e)
                        
                        
                           naprava, imenovana „OptiGrade-MCP“, in z njo povezane metode ocenjevanja, podrobno opredeljene v delu V Priloge.
                        
                     Glede naprave „Ultra FOM 300“ iz točke (b) prvega pododstavka mora biti po opravljenem postopku merjenja možno preveriti na trupu, ali je naprava izmerila vrednosti meritve BF in LD na mestu iz točke 3 dela II Priloge. Ob izpeljavi postopka merjenja se označi ustrezno mesto merjenja.
            
         
               2.
            
            
               Priloga se nadomesti z besedilom iz Priloge k temu sklepu.
            
         Člen 2
   Ta sklep se uporablja od 2. julija 2012.
   Člen 3
   Ta sklep je naslovljen na Republiko Madžarsko.
   
      V Bruslju, 16. avgusta 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 126, 19.5.2005, str. 55.
   
      (3)  UL L 337, 16.12.2008, str. 3.
   
      (4)  UL L 299, 16.11.2007, str. 1.“;
   
      PRILOGA
      
         
            „PRILOGA
            
               METODE ZA RAZVRŠČANJE PRAŠIČJIH TRUPOV NA MADŽARSKEM
            
            
               Del I
            
            FAT-O-MEATER FOM S70 IN FAT-O-MEATER FOM S71
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravami, imenovanimi ‚Fat-O-Meater FOM S70‘ in ‚Fat-O-Meater S71‘.
                     
                  
                        2.
                     
                     
                        Naprava je opremljena s sondo premera 6 milimetrov, ki vsebuje optično sondo vrste Fremstillet AF Radiometer Copenhagen/Slagteriernes Forskningsinstitut Optisk Sonde MQ in ima obratovalno razdaljo med 5 in 105 milimetri. Rezultati meritev se preračunajo v predvideni delež mesnatosti z računalnikom vrste S70 ali S71.
                     
                  
                        3.
                     
                     
                        Delež mesnatosti v trupu se izračuna v skladu z naslednjo enačbo:
                        Ŷ = 63,78987 – 0,77968 × BF + 0,10715 × LD
                        pri čemer je:
                        
                                    Ŷ
                                 
                                 
                                    =
                                 
                                 
                                    predvideni delež mesnatosti v trupu,
                                 
                              
                                    BF
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med drugim in tretjim rebrom,
                                 
                              
                                    LD
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot BF.
                                 
                              Ta enačba velja za trupe, ki tehtajo med 50 in 120 kilogrami.
                     
                  
               Del II
            
            ULTRA FOM 300
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano ‚Ultra FOM 300‘.
                     
                  
                        2.
                     
                     
                        Naprava je opremljena z ultrazvočno sondo z vrsto pretvornikov, ki oddajajo ultrazvočne valove s frekvenco 3,5 MHz. Ultrazvočni signal se digitalizira, shrani in obdela z mikroprocesorjem. Naprava ‚Ultra FOM 300‘ sama preračuna rezultate meritev v predvideni delež mesnatosti.
                     
                  
                        3.
                     
                     
                        Delež mesnatosti v trupu se izračuna v skladu z naslednjo enačbo:
                        Ŷ = 69,38252 – 0,79120 × BF + 0,00994 × LD
                        pri čemer je:
                        
                                    Ŷ
                                 
                                 
                                    =
                                 
                                 
                                    predvideni delež mesnatosti v trupu,
                                 
                              
                                    BF
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 7 cm od sredine razpolovljenega trupa med drugim in tretjim rebrom,
                                 
                              
                                    LD
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot BF.
                                 
                              Ta enačba velja za trupe, ki tehtajo med 50 in 120 kilogrami.
                     
                  
               Del III
            
            OPTISCAN TP
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano ‚OptiScan TP‘.
                     
                  
                        2.
                     
                     
                        Naprava ‚Optiscan-TP‘ je opremljena z digitalno elektronsko napravo za snemanje in obdelavo slik, s katero je mogoče narediti osvetljeno sliko dveh merilnih točk na trupu. Slike so osnova za izračun debeline slanine in mišic v skladu z metodo dveh točk ‚Zwei-Punkte Messverfahren (ZP)‘.
                        Naprava ‚Optiscan-TP‘ sama preračuna rezultate meritev v predvideni delež mesnatosti. Slike se shranijo in se lahko pozneje preverijo. Vgrajeni vmesnik Bluetooth® omogoča enostaven prenos podatkov.
                     
                  
                        3.
                     
                     
                        Delež mesnatosti v trupu se izračuna v skladu z naslednjo enačbo:
                        Ŷ = 58,31147 – 0,62677 × BF + 0,14664 × LD
                        pri čemer je:
                        
                                    Ŷ
                                 
                                 
                                    =
                                 
                                 
                                    predvideni delež mesnatosti v trupu,
                                 
                              
                                    BF
                                 
                                 
                                    =
                                 
                                 
                                    najmanjša debelina maščevja (vključno s kožo) v milimetrih preko mišice M. gluteus medius,
                                 
                              
                                    LD
                                 
                                 
                                    =
                                 
                                 
                                    najmanjša debelina mišice v milimetrih med prednjim koncem mišice M. gluteus medius in hrbtnim delom medularnega kanala.
                                 
                              Ta enačba velja za trupe, ki tehtajo med 50 in 120 kilogrami.
                     
                  
               Del IV
            
            IM-03
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano ‚IM-03‘.
                     
                  
                        2.
                     
                     
                        Naprava je opremljena z igelno optično sondo (enovrstični bralnik SLS01) s 7-milimetrskim premerom z nožem. Sonda vsebuje vrsto tipal CIS (contact image sensor) in zelenih svetlečih diod. Obratovalna razdalja je med 0 in 132 mm. Naprava IM-03 sama preračuna rezultate meritev v predvideni delež mesnatosti.
                     
                  
                        3.
                     
                     
                        Delež mesnatosti v trupu se izračuna v skladu z naslednjo enačbo:
                        Ŷ = 59,63994 – 0,63951 × BF + 0,12083 × LD
                        pri čemer je:
                        
                                    Ŷ
                                 
                                 
                                    =
                                 
                                 
                                    predvideni delež mesnatosti v trupu,
                                 
                              
                                    BF
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med drugim in tretjim rebrom,
                                 
                              
                                    LD
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot BF.
                                 
                              Ta enačba velja za trupe, ki tehtajo med 50 in 120 kilogrami.
                     
                  
               Del V
            
            OPTIGRADE-MCP
            
                        1.
                     
                     
                        Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano ‚OptiGrade-MCP‘.
                     
                  
                        2.
                     
                     
                        Naprava je opremljena z optično sondo premera 6 milimetrov, infrardečo fotodiodo (Siemens) in fototranzistorjem (Siemens). Obratovalna razdalja je med 0 in 110 milimetri.
                        Rezultati meritev se računalniško preračunajo v predvideni delež mesnatosti.
                     
                  
                        3.
                     
                     
                        Delež mesnatosti v trupu se izračuna v skladu z naslednjo enačbo:
                        Ŷ = 61,45261 – 0,62941 × BF + 0,11736 × LD
                        pri čemer je:
                        
                                    Ŷ
                                 
                                 
                                    =
                                 
                                 
                                    predvideni delež mesnatostio v trupu,
                                 
                              
                                    BF
                                 
                                 
                                    =
                                 
                                 
                                    debelina hrbtne slanine (vključno s kožo) v milimetrih, merjena 6 cm od vzdolžne osi razpolovljenega trupa med drugim in tretjim rebrom,
                                 
                              
                                    LD
                                 
                                 
                                    =
                                 
                                 
                                    debelina hrbtne mišice v milimetrih, merjena istočasno in na istem mestu kot BF.
                                 
                              Ta enačba velja za trupe, ki tehtajo med 50 in 120 kilogrami.“